รับ2ม็อบซื้อประกันแก้เสี่ยง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ประกันภัยแนะลูกค้ารับมือ 2 ม็อบ ซื้อคุ้มครองก่อการร้าย และจลาจล 
นายอรัญ ศรีว่องไทย กรรมการ บริหารและรองกรรมการผู้จัดการอาวุโส บริษัท มิตรแท้ประกันภัย เปิดเผยว่า ปีนี้ธุรกิจประกันภัยมีความพร้อมในการรับมือกับการประท้วงของกลุ่มต่างๆ โดยมีแบบประกันภัยคุ้มครองภัยจลาจลและภัยก่อการร้ายที่ออกมาขายในตลาด 
ดังนั้น จึงขอแนะนำให้ผู้ประกอบการธุรกิจต่างๆ ได้ซื้อความคุ้มครองดังกล่าว เพื่อจะได้ลดความเสี่ยงและรับความคุ้มครองอย่างครอบคลุม หลังจากที่ได้รับบทเรียนความเสียหายจากการประท้วงในปี 2553 และพบว่ามีผู้ประกอบการบางรายเท่านั้นที่มีการซื้อความคุ้มครองภัยก่อการร้าย แต่ไม่ซื้อภัยจลาจล ทำให้มีปัญหาอย่างมากในเรื่องของการจ่ายสินไหม แต่ถ้าผู้ประกอบการมีการซื้อภัยก่อการร้ายและจลาจล จะไม่มีข้อโต้แย้งกับบริษัทประกันภัย
อย่างไรก็ตาม คิดว่าการประท้วงในปีนี้จะไม่ทำความเสียหายรุนแรงเหมือนกับที่ผ่านมา เพราะหลายฝ่ายพยายามหลีกเลี่ยงความรุนแรง ในส่วนบริษัท มิตรแท้ประกันภัย ได้เตรียมรับมือติดต่อกับบริษัท ไทยรับประกันภัยต่อ เพื่อมารับประกันความเสี่ยงภัยก่อการร้ายและจลาจลอีกทอดหนึ่ง
นายจีรพันธ์ อัศวะธนกุล นายกสมาคมประกันวินาศภัย กล่าวว่า บริษัทประกันภัยมีการเตรียมความพร้อมในการดำเนินธุรกิจให้เกิดความต่อเนื่อง ซึ่งไม่ว่าจะเกิดอะไรก็สามารถที่จะให้บริการสินไหมดูแลลูกค้าได้ซึ่งปีที่ผ่านมาแสดงให้เห็นว่าการทำงานไม่สะดุด อย่างไรก็ตามมั่นใจปี 2554 นี้เหตุการณ์ประท้วงจะไม่ก่อให้เกิดความรุนแรงเหมือนปีที่ผ่านมา เพราะว่ามีบทเรียนที่สร้างความเสียหายและทุกฝ่ายก็พยายามไม่เกิดเหตุการณ์เช่นนั้นเอง ในฐานะกรรมการผู้อำนวยการบริษัทประกันภัยไทยวิวัฒน์ ซึ่งมีสำนักงานตั้งบริเวณสามเหลี่ยมดิน อยู่ในจุดที่มีความเสี่ยง บริษัทมีแผนรองกรับการดำเนินธุรกิจหาเกิดปัญหาจะไปใช้สาขาอื่น ในการให้บริการและสามารถทำธุรกิจได้อย่างต่อเนื่อง
สำหรับผลการดำเนินงานของบริษัทประกันวินาศภัยปี 2553 อยู่ระหว่างการการตรวจตัวเลขที่ชัดเจนว่ามีเบี้ยรับเท่าไร ซึ่งจะเปิดเผยได้ในสัปดาห์ที่สองของเดือนก.พ.นี้ ซึ่งคาดว่าจะมีอัตราการเติบโตที่ดี 
นายแอนดริว วอง กรรมการผู้จัดการ บริษัทบูพา ประกันสุขภาพ กล่าวว่า กลางเดือนทีผ่านมาบริษัทได้ซ้อมแผนการทำธุรกิจต่อเนื่องหากเกิดสถานการณ์ที่ไม่สามารถที่จะไปทำงานที่สำนักงานใหญ่ได้ ซึ่งผลที่ออกมาสามารถให้บริการได้ตามปกติ ในช่วงทีเกิดปัญหาในปีที่ผ่านมาก็สามารถที่ทำงาน ให้บิรการลูกค้าได้ไม่มีปัญหาเช่นกัน อย่างไรก็ตามจะมีการทดสอบแผนการทุกงานฉุกเฉินทุกๆปี 
นอกจากนี้บริษัทแอกซ่าประกันภัย ซึ่งมีสำนักงานตั้งอยู่ที่ ถนนพระราม 4 สี่แยกบ่อนไก่ ได้มีการทอดสอบการทำงานในสถานการณ์ฉุกเฉินเรียนร้อยเช่นกัน หากไม่สามารถเข้าทำงานได้ที่สำนักใหญ่ก็ให้บริการลูกค้าได้ไม่มีปัญหาเช่นกัน